### Beslutning

Godkendt og sagen sendes til orientering i Økonomiudvalget.

### Sagsfremstilling

## Resume og sagens baggrund

Vejbelysningens drift- og vedligeholdskontrakt og moderniseringskontrakt løber til og med december 2025. Der skal derfor tages stilling til, at Kalundborg Kommune i 2025 går i udbud med vejbelysningens drift, vedligehold og modernisering.

## Indstillinger

Chefen for Vej, Ejendom og Affald indstiller, at udvalget beslutter, at Kalundborg Kommune i 2025 går i udbud med vejbelysningens drift, vedligehold og modernisering.

## Behandling

Teknik- og Miljøudvalget.

## Sagsfremstilling

Rosa Thorsen dækker elforbrug, drift og vedligehold, modernisering, administration og styring af gadebelysningen. I 2024 var budgettet på knap 8,2 mio. kr. Heraf var der afsat cirka 1 mio. kr. til drift og vedligehold og cirka 2,7 mio. kr. til modernisering.

Nuværende kontrakter

De to nuværende kontrakter for vejbelysningen løber til og med december 2025 og har dermed løbet i seks år, inklusive to optionsår. De dækker overordnet set:

*1. Drift og vedligehold*Denne kontrakt omfatter 10.295 vejbelysningsarmaturer, 5 trafiksignalanlæg, 20 fartvisere og 2 pylonskilte (elektroniske infotavler). I budgettet er der afsat gennemsnitligt cirka 1 mio. kr. årligt til drift og vedligehold. Cirka 730.000 kr. går til faste kvartalsbetalinger for drift og vedligehold af vejbelysningsarmaturer, trafiksignaler, fartvisere og pylonskilte. Det resterende beløb går til ad hoc-opgaver, blandt andet: teknisk rådgivning, udskiftning af defekte armaturer, flytning af master, kabelfejl ud over de ti årlige kabelfejl indeholdt i kontrakten, reparation af fartvisere og reparation/udskiftning af trafiksignaler.

*2. Modernisering*Denne kontrakt omfatter hel eller delvis modernisering af armaturer bestykket med kviksølvlyskilder, lysstofrør samt industrilamper, trafiksignalpærer og ukendte lyskilder samt udskiftning af træmaster. I budgettet er der afsat 2,7 mio. kr. årligt til modernisering. Cirka 200.000 kr. går til teknisk rådgivning, lysberegninger, tilsyn med mere. Og cirka 2,5 mio. kr. går til udskiftning af primært armaturer/lyskilder.

Kommende kontrakter

Løbetiden for de kommende kontrakter vil afhænge af en dialog med de mulige gadelysentreprenører på markedet. Men den forventes at blive på en grundperiode på minimum fire år plus to optionsår, med mulighed for, at begge parter undervejs kan opsige aftalen med et års varsel, og med krav om, at entreprenøren skal betale et vist beløb til at dække et nyt udbud, hvis entreprenøren vælger at opsige aftalen før grundperiodens udløb.

I forhold til løbetiden vil administrationen i øvrigt undersøge muligheden for at forlænge aftalerne ud over grundperioden og optionsårene (ved at lave efterfølgende årlig benchmarking af priserne), hvis begge parter ønsker at fortsætte samarbejdet.

Forventede prisstigninger

Erfaringer fra andre kommuners seneste vejbelysningsudbud viser, at der må forventes væsentlige prisstigninger for drift, vedligehold og modernisering.

Administrationens vurdering er, at det vil være vanskeligt at reducere i serviceniveauet for vejbelysningen i Kalundborg Kommune.

## Økonomiske konsekvenser

Udgifterne til gennemførelse af udbudsprocessen forventes afholdt indenfor det nuværende driftsbudget til vejbelysningen.